钦定古今图书集成/明伦汇编/官常典/第101卷 > 襄庄王厚颎
## 钦定古今图书集成/明伦汇编/官常典/第101卷 > 襄庄王厚颎

按《明外史襄宪王传》：庄王厚颎，定王祈镛曾孙也。康
王祐𬃊无子，以阳山王厚颎嗣，追赠祖见淓恭王，父
祐杨惠王。时王邸灾，先世蓄积一空，厚颎折节为恭
俭节，禄米以饷边，进金助三殿工，两赐书币。事嫡母
王太妃及生母潘太妃至孝。潘卒，殡之东偏，王太妃
曰：“汝母有子，社稷是赖，无以我故避正寝。”厚颎泣曰：
“臣不敢以非礼加臣母。”及葬，跣足扶榇五十里，士大
夫过襄者，皆为韦布交。嘉靖四十五年薨，谥曰“庄王。”
子安福王载尧嗣，万历二十三年薨，谥曰靖王。子《翊
铭》嗣。